256 
PIÈCES A L’APPUI. 
Amours me print à raisonner, 
Si fist Honte puis à son tour. 
Moult me seurent bien sermoner 
Et me venir tout à l’entour. 
Elle menèrent grant estour 
Par paroles bien assaillans. 
Il n’est assault que de vailians. 
AMOURS. 
Fit Amours qui parla première ; 
« Ma gente fille , jonne et tendre , 
« Jonnesse est tousiours coustumière 
» De tout son temps à joie tendre. 
» Pour ce me veuillez bien entendre ; 
» De moy n’es pas encore quitte. 
» Il faut que jonnesse s’aquitte. 
HONTE. 
Adonc Honte respont tout court : 
« Ma belle amye , non feras. 
» Car ung si maulvais monde court, 
» Certes , que trop te mefferas. 
» Si tost qu’amoureuse seras , 
« Je te tiens pour toute esperdue. 
» Femme sans honneur est perdue. 
AMOURS. 
» Si Honte crois , ceste affolée , 
« Jamais ne vauldras un oingnon ; 
» Tu es à prendre ta volée 
h Pour avoir joye ou jamais non. 
» Choisis quelque beau compagnon ; 
« Mais qu’il souffise à ta plaisance. 
» Il n’est trésor que souffisance. 
HONTE. 
» Veulx-tu plus estre diffamée 
» Que d’avoir nom d’estre amoureuse 
» D’ung qui te dit sa mieulx amée , 
» Si le crois, tu es malheureuse, 
ii Garde-toy, pouvre douleureuse , 
» De toy bouter à tel azart, 
« Busche verte pas à pas art. 
AMOURS. 
Recognois les biens que nature 
T’a donné et si largement 
Fait si très-belle créature , 
Que c’est ung grant enragement. 
Ce sinon au grant jugement 
En rendrons compte et reliqua. 
On doit garder le relequa. 
HONTE. 
Tant mieulx t’a nature formée 
Et de toute beauté remplie , 
Tant plus dois tu estre informée 
Et de grant vertus acomplie. 
Se ton cuer à mal faire plie, 
Ton compte ne sera pas bon. 
Qui volée a , n’attende bon. 
AMOURS. 
Narcissus qui ne veult amer, 
Fut noyé dedans la fontaine 
Par jugement, qui fut amer, 
Des Dieux , de ce suis-je certaine. 
Pour ce ne soyes si aultaine 
Que tu n’aimes qui t’aimera. 
Haine mortel trop amer ha. 
HONTE. 
Susanne fut de Dieu chérie , 
Car ne veult amer folement. 
Gardée fut d’estre périe 
Pour garder honneur seulement. 
S’elle eust ung dur comancement , 
La fin fut bien victorieuse. 
Dieu craindre est vie glorieuse. » 
AMOURS. 
Escoute, là , ma mye , et n'est-ce 
Grant outrage à ceste ypocrite ? 
Que ferras-tu de ta jonnesse 
Qui est si belle en bien escripte ? 
La veux-tu perdre toute fricte , 
Sans faire ton loyal devoir? 
On peut bien souvent trop devoir. 
